यूपी : बसपा विधायक पर मारपीट का मुकदमा दर्ज  
बीएसपी विधायक शिव प्रसाद यादव के ख़िलाफ़ अपने ही भाई के साथ मारपीट करने और उसे घर से बेदखल करने का मुकदमा दर्ज किया गया है।
उत्तर प्रदेश के इटावा भरथना के बीएसपी विधायक शिव प्रसाद यादव के ख़िलाफ़ अपने ही भाई के साथ मारपीट करने और उसे घर से बेदखल करने का मुकदमा दर्ज किया गया है। पुलिस ने ये मामला विधायक के छोटे भाई शिवेन्द्र यादव की शिकायत पर दर्ज किया है। शिवन्द्र का आरोप है कि 29 मार्च को उसके विधायक भाई ने अपने सुरक्षाकर्मियों के साथ मिलकर उसके साथ मारपीट की और उसके घर में रखा करीब 20 तोला सोना लूट लिया। शिवेन्द्र ने पहले तो इसकी शिकायत पुलिस में करनी चाही लेकिन तब पुलिस ने उसकी शिकायत नहीं सुनी। बाद में एंटी डकैती कोर्ट के स्पेशन जज के आदेश पर विधायक सहित 14 लोगों के ख़िलाफ़ मामला दर्ज किया गया।